Diari Oficial de la Generalitat Valenciana


Sumari del DOGV 8171, del 16-11-2017 (2017/10158)

ACORD de 10 de novembre de 2017, del Consell, pel qual s'autoritzen modificacions en annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social i Participació i Cooperació, per a la inclusió d'una línia de subvenció de concessió directa, per a realitzar actuacions d'emergència per a pal·liar la crisi humanitària a la zona del Sahel. Expedient número 22.001/17-126.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8171

Data del DOGV
:   16-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10300


Data del document
:   10-11-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 de novembre de 2017, del Consell, pel qual s'autoritzen modificacions en annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social i Participació i Cooperació, per a la inclusió d'una línia de subvenció de concessió directa, per a realitzar actuacions d'emergència per a pal·liar la crisi humanitària a la zona del Sahel. Expedient número 22.001/17-126. [2017/10624]  
La Conselleria de Transparència, Responsabilitat Social, Participació i Cooperació, davant de l'alarmant situació humanitària dels països del Sahel, la població dels quals està sent víctima d'inseguretat alimentària, alts nivells de desnutrició, desplaçaments pels conflictes armats, epidèmies, etc., agreujats en els últims anys pels efectes del canvi climàtic, ha previst destinar 379.365,72 euros a la concessió d'ajudes directes per a finançar projectes per a actuacions d'emergència que permeten pal·liar aquestes circumstàncies.  
Com que es donen les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions, s'ha iniciat la tramitació d'un decret del Consell, per a aprovar les bases reguladores per a la concessió directa, amb caràcter excepcional i per raons humanitàries d'aquestes ajudes, així com les entitats i projectes destinataris d'aquestes. Simultàniament s'ha proposat la inclusió de la corresponent línia de subvenció en l'annex de transferències i subvencions corrents del programa 134.10, Cooperació internacional al desenvolupament, per import de 379.365,72 euros, i destinar-hi els sobrants existents, dins del mateix capítol i programa, en les línies de concurrència competitiva: S8303, «Subvencions destinades a finançar projectes de desastres, conflictes humans i promoció», i S8054, «Subvencions per a l'atenció d'emergències davant de fenòmens naturals o catàstrofes humanitàries», que implica la supressió d'aquesta última.  
A aquest efecte i d'acord amb el que preveuen els articles 168.1.c de la Llei 1/2015 d'hisenda pública, del sector públic instrumental i subvencions i els articles 21 i 23 de la Llei 14/2016 de pressupostos de la Generalitat per a l'exercici 2017, el Consell, a proposta del conseller d'Hisenda i Model Econòmic, prèvia deliberació, en la reunió de 10 de novembre de 2017,  
  
  
Acorda  
  
Autoritzar les modificacions en l'annex de transferències i subvencions corrents del programa 134.10 Cooperació internacional al desenvolupament que tot seguit s'indiquen:  
  
1. Suprimir la línia de concurrència competitiva que es detalla a continuació:  
2. Minorar la línia de competència competitiva S8303, en els termes següents:  
3) Incloure una nova línia de subvenció amb les dades descriptives que es detallen a continuació:  
  
CODI: S8317 DENOMINACIÓ: Crisi humanitària Sahel. Seguretat alimentària  
IMPORT 379.365,72 - BENEFICIARIS PREVISTS: segons l'annex  
REGULACIÓ:  
Concessió directa art. 168.1.c Llei 1/2015, de 6 de febrer.  
Decret del Consell DESCRIPCIÓ I FINALITAT: concessió directa d'ajudes per a realitzar actuacions d'emergència en la zona Sahel, motivades per la desnutrició aguda i empitjorament de la seguretat alimentària  
 APORTACIÓ GENERALITAT 379.365,72  
APORTACIÓ EXTERNA 0   
  
València, 10 de novembre de 2017  
  
La consellera secretària,  
MÓNICA OLTRA JARQUE